open-index/open-wikipedia-markdown huggingface dataset:
Adrara San Martino

**Adrara San Martino** er en *[[kommune]]* i provinsen Bergamo i Lombardia i Italia med 2214 innbyggere (2013).

## Hovedattraksjoner
Hovedattraksjonen er en sognekirken San Martino fra 1400-tallet, bygget i hvit stein. Den huser malerier av Giovanni Carnovali, Francesco Coghetti og Giacomo Trecourt. Klokketårnet, med buevinduer, er også fra 1400-tallet.

Andre attraksjoner er helligdommen Santa Maria Annunciata fra 1600-tallet, det romanske religiøs komplekset *Sant'Alessandro* 1000-tallet, med fragmenter av fresker fra 1300-tallet, og ruiner av en festning fra middelalderen.

## Våpenskjold
Våpenskjoldet viser et mursteinstårn med et blått andreaskors, på hvit bakgrunn.

## Befolkningsutvikling
Tall fra ISTAT


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:500 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:3000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2013 text:2013

PlotData=
  color:barra width:20 align:left

  bar:1861 from: 0 till:2133
  bar:1871 from: 0 till:2143
  bar:1881 from: 0 till:2235
  bar:1901 from: 0 till:2525
  bar:1911 from: 0 till:2643
  bar:1921 from: 0 till:2544
  bar:1931 from: 0 till:2527
  bar:1936 from: 0 till:2391
  bar:1951 from: 0 till:2266
  bar:1961 from: 0 till:1821
  bar:1971 from: 0 till:1552
  bar:1981 from: 0 till:1544
  bar:1991 from: 0 till:1689
  bar:2001 from: 0 till:1908
  bar:2011 from: 0 till:2161
  bar:2013 from: 0 till:2214

PlotData=

  bar:1861 at:2133 fontsize:S text: 2133 shift:(-8,5)
  bar:1871 at:2143 fontsize:S text: 2143 shift:(-8,5)
  bar:1881 at:2235 fontsize:S text: 2235 shift:(-8,5)
  bar:1901 at:2525 fontsize:S text: 2525 shift:(-8,5)
  bar:1911 at:2643 fontsize:S text: 2643 shift:(-8,5)
  bar:1921 at:2544 fontsize:S text: 2544 shift:(-8,5)
  bar:1931 at:2527 fontsize:S text: 2527 shift:(-8,5)
  bar:1936 at:2391 fontsize:S text: 2391 shift:(-8,5)
  bar:1951 at:2266 fontsize:S text: 2266 shift:(-8,5)
  bar:1961 at:1821 fontsize:S text: 1821 shift:(-8,5)
  bar:1971 at:1552 fontsize:S text: 1552 shift:(-8,5)
  bar:1981 at:1544 fontsize:S text: 1544 shift:(-8,5)
  bar:1991 at:1689 fontsize:S text: 1689 shift:(-8,5)
  bar:2001 at:1908 fontsize:S text: 1908 shift:(-8,5)
  bar:2011 at:2161 fontsize:S text: 2161 shift:(-8,5)
  bar:2013 at:2214 fontsize:S text: 2214 shift:(-8,5)


## Se også
*Adrara San Rocco, ved siden av Adrara San Martino

## Referanser


## Eksterne lenker
*
MF «Haram» (1965)

**MF «Haram»** (1965–2009), **«Admiral Bay II»** (fra 2009) er ei bilferje. Den tilhørte Møre og Romsdal Fylkesbåtar til 2002, Fjord 1 MRF til 2009. I 2009 ble skipet solgt til Box Marine Ltd. på Saint Vincent og Grenadinene. Til 2007 gikk ferja i rute fra Aukan til Vinsternes og fra Aukan til Edøya.

## Eksterne lenker
* 
* Admiral Bay II  ex. Haram  . www.fjordfaehren.de
Ongendus

**Ongendus**, kjent som Angantyr på dansk, var en konge av Danmark/danere regjerte rundt år 710, og er den første danske kongen kjent fra historiske dokumenter fra samme tid.

## Historisk bakgrunn
Han var muligens konge over et sterkere og mer samlet Danmark. 
Ongendus regjeringstid var muligens etter en storhetstid av et stort Jyder kongedømme som varte fra 200 til 600, det kan også ha inkludert Kent og Isle of Wight fra år 400 men dette er mindre sannsynlig.

Ongendus var nok involvert med konstruksjonen av Danevirke, siden den var under konstruksjon når han levde.

Han kan også ha grunnlagt Ribe, og forsterket Danevirke i 737.

## Litterære kilder
Rundt 710 besøkte Willibrord danene, mens Ongendus hersket og fikk med seg 30 gutter for bruk i misjonsarbeid. Ongendus blir beskrevet  som mer vill enn noen andre beist og hardere enn stein. Men Willibrords beskrivelse må tas med en klype salt med tanke på at han fikk reise fritt i Ongendus rike og fikk ta med seg potensielle disipler.

## Videre lesing
*Alcuin's Life of St. Willibrord , translated in C. H. Talbot, "The Anglo-Saxon Missionaries in Germany" (London and New York, 1954), especially pp.&nbsp;9–10.

## Referanser
Eirik Welo

**Eirik Welo** (født 11. november 1976) er en norsk filolog. Han er førstelektor i gammelgresk ved Institutt for filosofi, idé- og kunsthistorie og klassiske språk. Han har vært fast ansatt ved Universitetet i Oslo siden 2011. Han har sittet i instituttets ledergruppe siden 2011 og er undervisningsleder ved instituttet.

Han har oversatt Hippokrates' *Om legekunsten*, utgitt i serien Bokklubbens kulturbibliotek.

Welo er siden 2014 prodekan for studier ved Det humanistiske fakultet.
## Referanser
Carl Frederik Balslev

**Carl Frederik Balslev** (1805–1895) var en dansk luthersk prest.

Han var sønn av sogneprest Rasmus Balslev og Anne Salome Lautrup. Han giftet seg i 1833 med Ulrikke Christine Boesen, datter av renteskriver og senere justisråd Johannes Boesen. To år etter hustruens død giftet Balslev seg i 1839 med hennes søster, Louise Eleonore Boesen. Tre år etter hennes død giftet han seg i 1853 med Maria Elise Hansen, datter av sogneprest Jep Hansen. Carl Frederik og Maria Elises datter Ingeborg Dorthea giftet seg med hudlege og nobelprisvinner Niels Ryberg Finsen.

Han hadde studentereksamen fra Odense Katedralskole fra 1822 og teologisk embedseksamen fra Københavns Universitet fra 1827. De neste seks årene var han værende i København, der han virket som lærer. Balslev var sogneprest i Vejerslev og Blidstrup på Mors 1833–1850, sogneprest i Ribe domkirke og stiftsprost i Ribe 1850–1860, sogneprest i Nørre Broby på Fyn 1860–1867 samt biskop i Ribe fra 1867 til sin død. Han skrev en meget benyttet lærebok i bibelhistorie og en katekismeforklaring for allmueskolen og konfirmasjonsundervisning. Balslevs katekismeforklaring fortrengte etterhvert *[[Lærebog i den evangelisk-christelige Religion]]*.

Han ble tildelt storkorset av Dannebrogordenen i 1892 og en æresdoktorgrad i teologi ved Københavns Universitet i 1883.

## Referanser
Hopen-ulykken

**Hopen-ulykken** fant sted 28. august 1978 på øya Hopen da et sovjetisk bombefly av typen Tupolev Tu-16 styrtet i Werenskjoldfjellet. Besetningen på syv omkom. Ulykken utløste en politisk krise mellom Sovjet og Norge og sovjeterne truet blant annet med å bruke marinesoldater for å få tilgang til vraket.

## Eksterne lenker

* «Iskaldt kappløp», artikkel fra nrk.no 8. februar 2015
Ellen Rees

**Ellen Rebecca Rees** (født 1967) er en amerikanskfødt norsk litteraturviter og Ibsenforsker. Hun har vært professor i nordisk litteratur ved Senter for Ibsen-studier ved Universitetet i Oslo siden 2013. Hun har også tolv års erfaring som førsteamanuensis fra University of Oregon og Arizona State University, der hun hadde en rekke faglige lederverv.

Hun var prodekan for forskning og forskerutdanning ved HF-fakultetet i perioden 2015–2018 og var senterleder for Senter for Ibsen-studier i perioden 2019–2023.

Ellen Rees forsker på nordisk litteratur og film, med særlig fokus på forfatterskapet til Henrik Ibsen og moderne drama. Hun arbeider blant annet med temaer som resepsjon, adaptasjon og populærkulturelle tolkninger av Ibsens verk. Forskningen hennes undersøker også hvordan litteratur og drama kan forstås i lys av historiske, kulturelle og estetiske sammenhenger.

## Bibliografi
*Rees, Ellen; Dingstad, Ståle & D'Amico, Giuliano (2024). *Helland in Retrospect. Ten Essays on Ibsen*. Novus Forlag. ISBN 9788283901573
*Rees, Ellen (2023). *Den populærkulturelle Ibsen – En studie i nyere norsk resepsjon*. Scandinavian Academic Press. ISBN 9788230402887.
*Rees, Ellen; Karlsen, Heidi; Brovold, Madelen & Dingstad, Ståle (2021). *Minoritetsdiskurser i norsk litteratur*. Universitetsforlaget. ISBN 9788215045320.
*Rees, Ellen Rebecca (2014). *Cabins in Modern Norwegian Literature: Negotiating Place and Identity*. Fairleigh Dickinson University Press.
*Dingstad, Ståle; Norheim, Thorstein & Rees, Ellen Rebecca (2014). *Kulturmøter i nordisk samtidslitteratur. Festskrift til Per Thomas Andersen*. Novus Forlag. ISBN 9788270997787.
*Rees, Ellen Rebecca (2014). *Ibsen's Peer Gynt and the Production of Meaning*. Senter for Ibsen-studier. ISBN 9788291540177.
*Dingstad, Ståle; Frøjd, Ylva; Oxfeldt, Elisabeth & Rees, Ellen (2011). *Knut Hamsun: Transgression and Worlding*. Tapir Akademisk Forlag. ISBN 9788251927284.

## Referanser


## Eksterne lenker
* 
*
Leirskallbakken (Oslo)

**Leirskallbakken** (1–25; ingen partallsadresser) er en vei på Leirskallen  i bydel Nordstrand i Oslo. Den går som blindvei nordover fra Leirskallen.

Veien fikk navn i 1952 etter Leirskallen gård (gnr./bnr. 180/1), som lå ved enden av veien.

## Referanser


## Kilder
*  

## Eksterne lenker
*
Liste over Zambias visepresidenter

Dette er ei **liste over Zambias visepresidenter**. Visepresidenten er den nest høyeste stillingen i den utøvende greina i Republikken Zambia. Visepresidenten utnevnes av presidenten. Ifølge Zambias grunnlov vil visepresidenten automatisk bli president dersom en sittende president dør, men må arrangere valg innen 90 dager.

## Visepresidenter

## Referanser
Siri Bjørkesett

**Siri Bjørkesett** (født 2. september 1983 i Trondheim) er en tidligere sandvolleyballspiller fra Stavanger. Hun la opp som aktiv utøver i 2011. 

## Idrettskarriere
Hun startet å spille sandvolleyball i KFUM Stavanger Volleyball. I 2004 tok hun en bronsemedalje U23-klassen i junior-NM sammen med Tonje Reme Sand, som representerte Oslo Volley. Etter flere sesonger sammen med Tonje Reme Sand byttet hun makker i 2008, da hun begynte å konkurrere sammen med Ragnhild Aas. Sammen satte duoen Bjørkesett/Aas spor i det norske sandvolleyballmiljøet gjennom sammenlagtseier i norgestouren og en 4. plass i NM samme året. I 2009 deltok Bjørkesett og Aas i VM i Stavanger på det norske landslaget. I juni 2010 deltok Bjørkesett på nytt sammen med Aas i World Tour Stavanger. Hun avsluttet karrieren sammen med makkeren Vilde Sollvoll i 2011.

## Utdannelse
Hun har en mastergrad i geologi og arbeider som geolog.

## Referanser


## Eksterne lenker
* Idrettsprofil på nettstedet This Is Volleyball. Besøkt 4. april 2021.
Malvik Everk

**Malvik kommunale kraftanlegg** ble startet i 1921. Det var på dette tidspunktet fire ansatte. Navnet ble endret til **Malvik Kommunale Elverk** i 1963 og igjen til **Malvik Everk** i 1992. 

Malvik Everk ble i 2001 omdannet til kommunalt foretak. 1. januar 2005 ble dette omdannet til aksjeselskap. Gjennomsnittlig var det ansatt 41 årsverk i 2010. Per juni 2011 var det 40 ansatte, derav fire lærlinger.

Malvik Everk ble drevet innenfor tre forretningsområder: nett, kraft og installasjon. I tillegg startet Malvik Everk og Nord-Trøndelag Elektrisitetsverk opp Malvik Fibernett  og eide 50 prosent hver.

i 2012 det inngått avtale mellom Malvik kommune og TrønderEnergi AS om at Malvik Everk AS skal slås sammen med TrønderEnergi.

## Referanser
Ræge kirke

**Ræge kirke** er en rektangulær kirke i tegl fra 2009 i Sola kommune, Rogaland. Arkitekter for bygget var Link Arkitektur. Kirken har 300 sitteplasser.

Kirken avløste Ræge kapell, som ble revet i 2010.

Det planlegges et byggetrinn 2.

Det er kirkegård nordøst for kirken.

## Referanser


## Eksterne lenker
* 
* Ræge menighet
Badulla

**Badulla**  (singalesisk: බදුල්ල, tamilsk: பதுளை) er en by på det sentrale Sri Lanka, med et innbyggertall (per 2005) på cirka 42&nbsp;000. Byen er hovedstad i Uva-provinsen, og de er hovedsakelig beskjeftiget med dyrking av te.

Badulla var sete for den singalesiske fyrsten som kontrollerte området, men ble så inkorporert i det britiske kolonirike.
Magne Haga

**Magne Haga** (født 14. september 1994) er en norsk langrenns- og orienteringsløper som representerer henholdsvis Åsen Idrettslag og Raumar Orientering.

Under junior-NM i langrenn 2012 i Holmenkollen tok Haga to sølv, ett individuelt og ett i stafett. Året etter tok han individuelt gull på 20 km fristil i junior-NM på ski 2013 på Lillehammer.

Haga tok gull i 30 km skiathlon i U23-VM på ski 2015 i Almaty, foran franske Clément Parisse og russiske Dmitriy Rostovtsev. Han debuterte i verdenscupen 14. mars 2015, da han gikk femmila i Holmenkollen.

I norgesmesterskapet på ski 2024 gikk Haga på Åsen Idrettslags lag som vant 3 × 10 km stafett. Herman Martens Meyer og Øystein Sendstad gikk de to øvrige etappene.

Han er lillebroren til Ragnhild Haga og Håvard Haga, og storebroren til Anders Haga. Han er også nevøen til Anders Bakken, som deltok for Norge i vinter-OL 1980 i Lake Placid.

## Referanser


## Eksterne lenker
*
Halvor Tjønn

**Halvor Tjønn** (født 27. februar 1952 i Sandnessjøen i Nordland fylke) er en norsk journalist, historiker og forfatter. 

Tjønn er oppvokst i Skien i Telemark. Han arbeidet som utenriksmedarbeider i *[[Stavanger Aftenblad]]* fra 1981 til 1986. Fra 1986 til 2014 var han utenriksmedarbeider i *[[Aftenposten]]* og arbeidet i tre ulike perioder som avisens korrespondent i Moskva. Den siste korrespondentperioden var fra 2010 til 2011. Mellom 2001 og 2010 arbeidet han som journalist i hovedsak med spørsmål tilknyttet islamistisk terrorisme, internasjonal migrasjon, innvandring og integrering. Fra 2014 arbeider han som uavhengig journalist, forfatter og foredragsholder, og skriver blant annet for *[[Dag og Tid]]* og *Norges Forsvar*. Han har kritisert avishusene for at de ved å si opp journalister med språk- og kulturekspertise undergraver sitt fortrinn som informasjonskilde.

Tjønn er cand. philol. med historie hovedfag fra Universitetet i Oslo (1981) med hovedfagsoppgave om Fossum Jernverk på 1600-tallet. I den populærhistoriske bokserien *Sagakongene* har han skrevet biografier om kongene Harald Hardråde og Olav Tryggvason. I 2006 skrev han en bok om vikingenes Russland. 

I 2011 utgav han boka  *Muhammed - slik samtiden så ham*, om de eldste skriftlige overleveringer fra muslimske historikere om religionsstifteren Muhammeds liv, slik de ble nedtegnet i de første generasjonene etter Muhammeds død.

Høsten 2015 utgav Tjønn boken *Russland blir til,* en populærhistorisk framstilling av Russlands historie fra vikingtid og fram til og med Ivan den grusommes regime.

## Bibliografi
* 2006 *Vikingenes Russland* ISBN 978-82-91640-27-3
* 2010 *Harald Hardråde* ISBN 978-82-430-0558-7
* 2011 *Muhammed - slik samtiden så ham* ISBN 978-82-8265-008-3
* 2012 *Olav Tryggvason* ISBN 978-82-430-0580-8
* 2015 *Russland blir til* ISBN 978-82-826-5127-1
* 2016 *Egil Skallagrimsson* ISBN 978-82-91640-90-7
* 2020 *Det russiske imperiet* ISBN 978-82-826-5623-8
* 2022 *Krig i vår tid* ISBN 978-82-826-5645-0

## Referanser


## Eksterne lenker

*
Frank Cavendish Lascelles

**Frank Cavendish Lascelles** (født 23. mars 1841 i London, død 2. januar 1920 samme sted) var en britisk diplomat. Han var ambassadør til Russland og Tyskland.

## Liv og virke
Lascelles var femte sønn av Caroline Georgiana og William Saunders Sebright Lascelles. Han studerte ved Harrow School før han i 1861 trådte inn i den britiske utenrikstjeneste. 
 
Han ble postert til Madrid, Paris, Roma, Washington, D.C. og Athen i underordnede stillinger.

Fra 20. mars til 10. oktober 1879 var han generalkonsul i Egypt, i Ismail Pasjas tid. Fra 1879 til 1887 var Lascelles generalkonsul i Sofia i Bulgaria, et land som oppstod i 1878 på grunn av Berlinkongressen.

Fra 1887 til 1891 var Lascelles minister i București i Romania. Fra 1891 til 1894 var han minister i Teheran i Persia, der han ble besøkt av sin niese Gertrude Bell. Hun beskrev en koleraepidemi som herjet sommeren 1892 i Teheran. Fra 1894 til 1895 var Lascelles ambassadør i St. Petersburg og fra 1895 til 1908 i Berlin. I hans embedstid der sendte keiser Vilhelm II *[[Krüger-depesjen]]*.

## Referanser
Isaac Lowthian Bell

**Isaac Lowthian Bell** (født 18. februar 1816 i Newcastle-upon-Tyne, død 20. desember 1904) var en britisk metallurg.

## Referanser


## Litteratur
* 
* 

## Eksterne lenker
*
Personlig videoreklame

**Personlig videoreklame** (**PVR**) er en markedsføringsmetode, utformet som en kort videosnutt, på maks 2-3 minutter, som er laget kun for personen som mottar den. Det vanligste er at avsender snakker inn i kameraet, og åpner sekvensen ved å si «hei, [fornavn på mottaker]». På engelsk «Personalized Video Marketing» er utformet som en kort videosnutt, på maks 1-2 minutter, som er *spesiallaget* kun for personen som mottar den.

En slik video legges ofte på en egen landingsside, som mottakeren får tilgang til gjennom en unik link. Avsender måler trafikk på landingssiden, og vet dermed når mottaker har sett sin personlige film.

Hovedpoenget med PVR er at det kan masseproduseres, uten at mottakeren føler det slik. Produksjonsprisen per video er relativt lav, og dermed kan man nå ut på personlig nivå til hundrevis- eller tusenvis på én gang. Man håndplukker hvilke bedrifter man ønsker å rette seg mot, og personlighetsnivået gjør at seerfrekvensen blir høy. Markedsføring handler om å få oppmerksomhet hos målgruppen sin, for å fremføre et salgsbudskap, og PVR er en effektiv metode for å oppnå dette.

Dette er en markedsmetodikk som brukes hovedsakelig innen B2B-markedet.

## Eksterne lenker
* Hvordan brukes PVR?
Håpnesbrua

**Håpnesbrua** er en 47 meter lang bjelkebro i betong over Namsen på  E6 ved Namsskogan i Nord-Trøndelag. Den er 4,9 meter brei og brede kjøretøyer kan ikke passere hverandre på brua.

Den 8. februar 2015 ble brua stengt da dekket gikk i oppløsning. Den ble åpnet dagen etter. Eneste alternativ vei mellom Trøndelag og Nordland var fylkesvei 17 eller over Sverige, store omveier.

## Referanser
Panos Dimas

**Panagiotis Dimas** (gresk: , født 2. mai 1958) er professor i filosofi ved Universitetet i Oslo og tidligere leder ved Det norske instituttet i Athen. Han fikk sin doktorgrad ved Princeton, USA, underviste der og arbeidet i England før han kom til Oslo. Han har vært bestyrer ved Filosofisk institutt, UiO, deltatt i flere utvalg og vært aktiv i debatten om universitetetspolitikk.
Xenoproctis

* se Systematisk inndeling

***Xenoproctis*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utbredelse
Slekten er utbredt i Sentral-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 – ikke i Europa
******* Gruppen Areodina 
******** Slekten *Xenoproctis* Kolbe, 1896
********* *[[Xenoproctis congoana]]* Ohaus, 1903
********* *[[Xenoproctis kivuana]]* Bouchard, 1995
********* *[[Xenoproctis ohausi]]* Kolbe, 1896
********* *[[Xenoproctis usambarica]]* Ohaus, 1908

## Eksterne lenker
*
Toto (navn)

**Toto** og **Totto** er sjeldne mannsnavn og kvinnenavn med flere opprinnelser.

## Etymologi
*Totò* er en italiensk kjæleform av *Salvatore* eller *Antonio*. Navnet kan også være dannet av germanske *Doddo* eller albanske *toto*, «prest».

*Totto* er et norsk kjælenavn for blant annet *[[Tore]]* og *[[Otto]]*.

Som kvinnenavn kan *Toto* være et kjælenavn for blant annet *[[Catherine]]*.

## Utbredelse

|}

|}

## Kjente personer med navnet
Personene i listene er ordnet kronologisk etter fødselsår.
### Menn
* Toto av Nepi (død 768), romersk hertug
* Totò (1898–1967), italiensk skuespiller, komiker, poet og dramatiker
* Totto Johannessen (1929&ndash;2003), norsk platedirektør
* Totò Riina (født 1930), italiensk mafiasjef 
* Totto Osvold (født 1941), norsk radioprogramleder
* Toto Cutugno (født 1943), italiensk popsanger
* Totto Knudsen (født 1952), norsk musiker og gitarist
* Toto Leonidas (født 1960), pokerspiller
* Totto Dahlum (født 1968), norsk fotballspiller
* Totto Mjelde (født 1972), norsk radioprogramleder
* Toto Wolff (født 1972), østerriksk investor og motorsportutøver
* Toto González (født 1988), meksikansk TV-programleder og mediepersonlighet
* Toto Tamuz (født 1988), nigeriansk-israelsk fotballspiller
* Toto Sena Govou (født 1989), beninsk-fransk fotballspiller
* Toto Mwandjani, monegaskisk gitarist og sanger 
### Kvinner
* Toto Bissainthe (1934&ndash;1994), haitisk skuespiller
* Totó la Momposina (født 1948), colombiansk sanger

## Annen bruk av navnet
* Toto (1933–1945), amerikansk filmhund kjent fra filmen *[[The Wizard of Oz]]* fra 1939

## Referanser


## Eksterne lenker
Rockland

***Rockland*** er et musikkalbum med Katzenjammer, utgitt i 2015.

## Sporliste
# «Old de Spain» (Mats Rybø/Anne Marit Bergheim)
# «Curvaceous Needs» (Marianne Sveen/Odd Nordstoga)
# «Oh My God» (Solveig Heilo)
# «Lady Grey» (Marianne Sveen)
# «My Own Tune» (Ole-Kristian Honerud/Turid Jørgensen/Stian Kårstad)
# «Shine Like Neon Rays» (Mats Rybø/Solveig Heilo)
# «Driving After You» (Marianne Sveen)
# «Flash In The Dark» (Mats Rybø/Anne Marit Bergheim)
# «My Dear» (Solveig Heilo)
# «Bad Girl» (Solveig Heilo)
# «Rockland» (Mats Rybø/Anne Marit Bergheim)
## Medvirkende
### Katzenjammer
* Anne Marit Bergheim - vokal, instrumenter, låtskriver
* Marianne Sveen - vokal, instrumenter, låtskriver
* Solveig Heilo - vokal, instrumenter, låtskriver, artwork 
* Turid Jørgensen - vokal, instrumenter, låtskriver 
### Øvrige
* Mannskor
** Chris Sansom 
** Frithjof Hungnes 
** Hans Andreas Horntveth Jahnsen 
** Jacob Dobewall 
** Kristoffer Bonsaksen 
** Kåre Vestrheim 
** Marius Drogsås Hagen
** Mike Hartung 
* Amund Maarud - gitar på *Old de Spain* og *Curvaceous Needs*
* Jørgen Nordby - trommer på *Rockland*, fotograf
* Victor Van Vugt - produsent, tekniker
* Jacob Dobewall - tekniker 
* Jon Halvor Nysveen - tekniker
* George Tanderø - miksing
* Morgan Nicolaysen - mastering
## Eksterne lenker
* Rockland
Louis-Nicolas Clérambault

**Louis-Nicolas Clérambault** (1676–1749) var en fransk komponist og organist.

## Liv og virke

Louis-Nicolas Clérambaults far, Dominique Clérambault, var medlem av *[[Vingt-quatre Violons du Roy]]* ved hoffet til Ludvig XIV av Frankrike, og sønnen begynte tidlig å lære fiolin- og cembalospill. Orgelundervisning fikk han av André Raison og komposisjon av Jean-Baptiste Moreau. I en alder av tretten år skrev han sin første *[[Grand Motet]]* og fikk senere organistpost ved kirkene *Grands-Augustin* og i 1710 *[[Saint-Sulpice]]*.

I 1705 gikk Clérambault i tjeneste ved hoffet. Oppgavene var å organisere konserter og skrive kantater. Etter Ludvigs XIVs død i 1715 flyttet hoffet til Paris.

Clérambault etterfulgte Guillaume Gabriel Nivers ved *Maison de Saint-Louis* i Saint-Cyr-l'École. Dette var en undervisningsinstitusjon opprinnelig opprettet på initiativ av Madame de Maintenon, Ludvigs XIVs elskerinne og senere morganatiske ektefelle. Formålet med institusjonen var å gi et utdanningstilbud til døtre av forarmede høyadelige. Clérambault gav musikkundervisning til elevene, spilte orgel og ledet flere kor. Samtidig utviklet han den typiske franske kantaten til å bli en slags miniopera, stort sett for sangstemme med cembalo- og gambeakkompagnement, i blant med fioliner og fløyte. I tråd med tidens smak var temaene hovedsakelig hentet fra gresk mytologi.

I 1719 etterfulgte Clérambault læreren André Raison som organist ved kirka *Grands-Jacobins* i Rue Saint-Jacques. Familien bodde i bydelen Saint-Germain des Prés, og blant naboene var musikerkolleger som Marc-Antoine Charpentier, André Campra, Jean-Philippe Rameau og Joseph Bodin de Boismortier.

Sønnene César-François Nicolas (rundt 1705–1760) og Évrard-Dominique Clérambault (1710–1790) ble organister og komponister. Etter Clérambaults død overtok César  organistposten, og etter dennes død Évrard.

## Verk i utvalg
* kirkelige korverk, motetter, hymner, Magnificat, Te Deum og annet
* mer enn 25 verdslige kantater
* sonater for fiolin og generalbass:
* *Premier livre de pièces de clavecin* (1704), dansemusikk for cembalo i den franske barokktradisjonen *prélude non mesuré* («preludium uten taktangivelse»)
* *Premier livre d′orgue* (1710), to suiter for orgel

## Musikkeksempel
: fra *Premier Livre d’Orgue*

## Referanser


## Litteratur
* Catherine Cessac: *Nicolas Clérambault*. Fayard, Paris 1998, ISBN 2-213-60175-5

## Eksterne lenker
* 
* 
* Orgelnoter, kantoreiarchiv.de
*
Utleiemegler

En **utleiemegler** er et selskap eller person som driver megling av utleiekontrakter, forvaltnings av utleiekontrakter og/eller utleieeiendom.

## Norge
I Norge krever det konsesjon av Finanstilsynet å gjøre utleien, mens forvaltningen ikke må ha konsesjon. 

## Se også
* Husleieloven
Dominique Clérambault

**Dominique Clérambault** (ca. 1644 – 1704) var en fransk fiolinist, og far til den mer kjente organisten og komponisten Louis-Nicolas Clérambault.

Et dokument viser at han i 1673 ble avdøde Louis Bruslards etterfølger i Ludvig XIVs strykeorkester *[[Vingt-quatre Violons du Roy]]*.

## Referanser
Bow Valley

**Bow Valley** er en dal ved øvre del av Bow River i Alberta, Canada. 

Navnet "Bow" henviser til vekster som lokale First Nations brukte til å lage buer av.  Navnet på elven i det lokale språket var «Makhabn», som betyr «elva hvor treet vi lager buer av vokser».

## Parker

Bow Valley Provincial Park (del av Kananaskis Country park system) er etablert øst for Canadian Rockies i dalens bue, mens øvre del av Bow River renner gjennom  Banff nasjonalpark. Canmore Nordic Centre Provincial Park ligger mellom Banff nasjonalpark og Canmore. 

Mange andre rekreasjonsområder er spredt utover dalen, blant andre Three Sisters, Gap Lake, Grotto Mountain, Lac des Arcs, Heart Ridge, Heart Mountain, Ghost Reservoir.

## Innsjøer
Man finner mange innsjøer i Bow Valley, både naturskapte og kunstige:
*Bow Lake
*Hector Lake
*Vermilion Lakes
*Lake Louise
*Gap Lake
*Lac des Arcs
*Ghost Lake

## Referanser
Tyrilistiftelsen

**Tyrilistiftelsen** er en norsk ideell stiftelse som tilbyr hjelp til ungdom og voksne med rusmiddelavhengighet. Sentralt i denne stiftelsen er Tyrilikollektivet som fikk mye medieomtale på 1990-tallet.

## Historie
Tyrili startet opp i 1980 som et alternativ og tillegg til eksisterende rusbehandling i Norge. Det startet opp på initiativ fra Sentralrådet for narkotikaproblemer og Sosialdepartementet. Starten var Tyrilikollektivet i Mesnali utenfor Lillehammer, der det flyttet inn sju voksne, ett barn og seks rusmiddelavhengige i 1980. Ekteparet Ulf Jansen og Randi Dalsaune er Tyrilis grunnleggere, og Ulf Jansen har vært stiftelsens leder siden. I 2010 - på 30-årsjubileet for stiftelsens grunnlegging - fikk stiftelsesleder Ulf Jansen Kongens fortjenstmedalje i sølv for sitt arbeid for rusmiddelavhengige.

## Geografi
Per 2025 er Tyrili organisert med 9 behandlingsenheter, samt behandlingsteam i Oslo og Bredtveit fengsel (Stifinner`n). Tyrilistiftelsen eier også Tyrili Klatresystemer AS på Lillehammer som er et innendørs klatresenter. Behandlingsenhetene befinner seg i Trondheim (Tyrili Høvringen), Molde, Folldal (Frankmotunet), Lillehammer (Tyrilisenteret, herunder Tyrilihaugen), Oslo (Tyrili Arena på Tøyen og Tyrili Kampen på Kampen), Sandnes, Arendal og Skien (Tyrili Sør). Tyrili har også en egen forskningsenhet (Tyrili FoU).

## Behandling
Tyrili behandler pasienter med alvorlig rusmiddelavhengighet. Noen av pasientene får LAR-behandling. Tyrili har faste avtaler med regionale helseforetak, Barne-, ungdoms- og familiedirektoratet og Oslo kommune, og tilbyr individuell og gruppebasert behandling. Målet er å gi pasientene mulighet til å oppnå økt mestring på ulike livsområder, slik at rusmidler og kriminalitet ikke får styre hverdagen.

Tyrili tilbyr et helhetlig behandlingsforløp der pasientene gradvis får nye utfordringer. Pasientene jobber med områder knyttet til avhengighetsproblematikk, psykisk og fysisk helse, samt sosiale ferdigheter. Stiftelsen samarbeider med forskjellige instanser i kommune og spesialisthelsetjenesten.

## Organisering
Tyrilistiftelsen er en ideell, privat stiftelse underlagt Lov om stiftelser (LOV 2001). Stiftelsesstyret er sammensatt av medlemmer fra privat og offentlig virksomhet i tillegg til ansatte fra Tyrili. Styret gir føringer for hovedlinjene i stiftelsens utvikling og er ansvarlig for drift og kapitalforvaltning.

## I media
Tyrilistiftelsens ledelse har deltatt i debatten om norsk rusmiddelpolitikk. Den har utgitt en rekke publikasjoner og flere. Den er gjenstand for gjennom dokumentarfilmene *[[For harde livet]]* (1989) og ''Store gutter gråter ikke'' (1995) av regissør Sigve Endresen (Motlys) I 2016 sendte NRK en episode i TV-serien «Helene sjekker inn» der hun besøkte Tyrili på Lillehammer.

## Referanser


## Kilder
* Proff.no: Tyrilistiftelsen Administrasjon Besøkt 4. januar 2025

## Eksterne lenker
* Tyrilis offisielle nettside
Aleksandr Klimov

**Aleksandr Klimov** (russisk: Александр кпимов; født 12. august 1965 i Smolensk) er en russisk tidligere sovjetisk skøyteløper som deltok i nasjonale og internasjonale konkurranser i hurtigløp på skøyter og representerte Sovjetunionen og Spartak Smolensk.

## Personlige rekorder

## Meritter
### Verdensrekorder
Liste over verdensrekordnoteringer gjort av Aleksandr Klimov.

### Sammenlagt i [[Verdenscupen på skøyter|Verdenscupen]]

## Referanser




## Eksterne lenker
* 
*  Aleksandr Klimov på Jakub Majerski's Speedskating database (Adelskalender distanser og sammenlagt)
*  Aleksandr Klimov på ISU sine nettsider. (noen resultater)
Primus Classic

**Grand Prix Impanis-Van Petegem (Primus Classic)**  er et belgisk endagsritt i landeveissykling som arrangeres hvert år i september. Rittet har blitt arrangert siden 2011. Rittet er av UCI klassifisert med 1.HC og er en del av UCI Europe Tour.

## Vinnere

## Eksterne lenker
*
Spansk kappe

**Spansk kappe** var et tønneformet strafferedskap med en åpning til bena i bunnen og et hull til hodet i toppen. I Justismuseets eksemplar er det også en jernbøyle for feste av en bjelle. Spansk kappe ble særlig brukt mot urostiftere og folk som ikke kunne betale bøtene sine.

Hodet til den straffede ble låst fast med en stang når vedkommende hadde fått tønnen ned over hodet, slik at den hvilte på skuldrene. På tønnen var det festet en lapp med opplysninger om navn og overtredelse. Den som ble straffet, måtte bære kappen gjennom gatene og utenfor kirken.  

I Ludvig Holbergs komedie *Det lykkelige skibbrud* («Det lykkelige forliset») dømmes skurken Rosiflengius til å straffes med spansk kappe.

Straffemetoden ble avskaffet ved lov 17. mai 1848.

## Referanser
Serieteket (Stockholm)

**Serieteket i Stockholm** er ett spesialbibliotek for tegneserier, grundet 1996. Det er plassert i Kulturhuset ved Sergels torg i Stockholm og inngår siden 2013 i Kulturhuset Stadsteatern. Serieteket er det eneste spesialbiblioteket for tegneserier i Sverige.

## Se også
* Serieteket i Oslo

## Eksterne lenker
*
Verdenscupen i orientering 2015

**Verdenscupen i orientering 2015** var den 21. utgaven av Verdenscupen i orientering. Den bestod av 11 arrangementer og foregikk i Australia, Norge, Sverige, Storbritannia og Sveits. Inkludert i konkurransene var verdensmesterskapet i Skottland, Storbritannia. 

## Arrangement og resultater
### Damer

### Herrer

Merknad: I verdenscupfinalen (løp 11) ble det delt ut dobbelt antall verdenscuppoeng.

## Sammenlagtresultater
### Herrer

### Damer

## Poengberegning
De 40 beste løperne i hvert enkeltløp ble tildelt poeng. Vinneren fikk 100 poeng. I finalen (løp 11 - Mellom) ble det gitt dobbelt antall poeng.

## Prestasjoner
Gjelder individuelle konkurranser.

;Første verdenscupseier:
*  Catherine Taylor, 26 år – WC 11 (Mellomdistanse) i Arosa, Sveits

;Første pallplassering i verdenscupen:
*  Sara Lüscher, 29 år – 3.-plass WC 1 (Sprint) i Tasmania, Australia
*  Maria Magnusson, ? år – 3.-plass WC 2 (Mellomdistanse) i Tasmania, Australia
*  Emma Johansson, 33 år – 3.-plass WC 3 (Langdistanse) i Tasmania, Australia
*  Lucas Basset, 24 år – 2.-plass WC 8 (VM Mellomdistanse) i Inverness, Skottland
*  Olle Boström, 24 år – 3.-plass WC 8 (VM Mellomdistanse) i Inverness, Skottland
*  Sabine Hauswirth, 27 år – 2.-plass WC 10 (Langdistanse) i Arosa, Sveits
*  Ruslan Glebov, 28 år – 2.-plass WC 11 (Mellomdistanse) i Arosa, Sveits

## Eksterne lenker
* WorldCup 2015 Resultater og Kalender
Florence Bell

**Florence Bell** er navnet til flere personer:

* Forfatterinnen Florence Oliffe som etter å ha gifte seg het **Florence Bell** 
* Florence Bell (alpinist) - irsk alpinist
* Florence Jane Bell - canadisk friidrettsutøver
Jodie Fosters filmografi

**Jodie Fosters filmografi** omfatter 44 spillefilmer (per august 2015), i tillegg til hennes arbeid som filmprodusent og filmregissør og medvirkning i fjernsyn. 

## Filmer

## Fjernsyn

## Regissør

## Produsent

## Referanser
Kristian Blummenfelt

**Kristian Blummenfelt** (født 1994) er en norsk triatlet som representerer TIF Viking og Bergen Triathlon Club i Norge og Sartrouville Triathlon i Frankrike. 

I Sommer-OL 2020 i Tokyo i 2021 vant han olympisk gull i triatlon, Norges første olympiske medalje i øvelsen.  Han vant også WTC-serien samme år, og ble dermed den første til å vinne både OL og VM samme år.

Blummenfelt har vunnet norgesmesterskapet i triatlon syv ganger, tre ganger på normaldistanse (2012, 2013 og 2015) og Sprint-NM fire ganger (2012, 2014, 2016 og 2017). Han har også flere gode resultater i terrengløping og er blant annet norsk mester i juniorklassen og har sølv fra nordisk mesterskap i 2011.

Han ble tatt ut i den norske troppen foran Europalekene 2015, der han endte på en 14.-plass bak vinneren Gordon Benson fra Storbritannia. Den 11. juli 2015 tok Blummenfelt sin første internasjonale medalje, da han vant bronse i Europamesterskapet i triatlon Genève, etter spurtduell mot sveitseren Sven Riederer bak gullvinner David Hauss fra Frankrike.

Han vant VM i Ironman 70.3 2022.

Han ble nummer 12 i mennenes triatlon under Sommer-OL 2024 i Paris. I blandet stafett kom det norske laget med Vetle Bergsvik Thorn, Lotte Miller, Kristian Blummenfelt og Solveig Løvseth på 11. plass.

Blummenfelt har medfødt uvanlig store lunger og oksygenopptaket hans er omtrent dobbelt så stort som en gjennomsnittlig voksen mann og et av de høyeste registrert. Av utdanning har han ufullført videregående skole. 

## Meritter
* 1. plass VM i Ironman 70.3 2022
* 1.-plass Tokyo 2020 Olympic Games
* 1.-plass 2014 Loutraki ETU Triathlon European Cup
* 1.-plass 2013 Tartu ITU Sprint Triathlon European Cup
* 1.-plass 2013 Antalya ETU Triathlon Junior European Cup
* 3.-plass 2014 Madrid ETU Triathlon European Cup Final
* 5.-plass 2013 U23 EM
* 6.-plass 2013 Cremona ITU Sprint Triathlon European Cup

## Referanser


## Eksterne lenker
* 
*
Johan Hübner von Holst (offiser)

:*For idrettsmannen med samme navn, se [[Johan Hübner von Holst]].*

**Johan Hübner von Holst** (født 19. mai 1774, død 5. mai 1836) var generalmajor og kommandant på Fredriksten festning.

Holst var født i Berg ved Fredrikshald (i dag Halden) som sønn av generalmajor Hans Gram Holst, og kom i militær tjeneste i 1782. Han var i tjeneste ved Sønnenfjeldske infanteriregiment, der han etter hvert ble kaptein og sjef for Borgeske kompani. I 1808 ble han divisjonsadjutant i den dansk-norske generalstab, men i 1810 søkte han avskjed fra norsk krigstjeneste for å følge prins Christian August over til Sverige. 

I 1810 ble han adjutant hos kronprins Karl Johan og Holst forsatte som nær medarbeider for den franskfødte kronprinsen og senere kongen. Holst ble svensk oberst i 1813, og han var kommandant i Lübeck i årene 1813 – 1814.  Som svensk offiser var han med på å utarbeide planene for et felttog mot Norge. Han fulgte med kronprins Karl Johan under felttoget i Norge i 1814, og ble som «innfødt normann» kommandant på Fredriksten festning og generaladjutant for den norske arme etter svenskenes okkupasjon i 1815. I 1816 uttalte Stortinget at Holst måtte anses som «expatreret», og han ble igjen meddelt avskjed fra norsk krigstjeneste. 

Holst ble adlet i Sverige i 1817 og utnevnt til generalmajor i 1821.

## Referanser

 
## Litteratur
* Ovenstad, Olai: *Militærbiografier, Den norske hærs officerer fra 1628 til 1814*, 1948.
* Höjer, Torvald: *Carl XIV Johan*, 3 bind, *Den franska tiden*, *Kronprinstiden* og *Konungatiden*, Nordstedts Förlag, Stockholm, 1939–60

## Eksterne lenker

* «Kommandanter på Fredriksten – under og like etter okkupasjonen 1814-1817» , fra nettstedet ostfold1814.no
* «Von Holst nr 2253», fra nettstedet adelsvapen.com
Authari

**Authari** (født ca. 540, død 5. september 590 i Pavia) var konge i Det langobardiske kongerike fra 584 til sin død. 

## Liv og virke
### Bakgrunn
Authari var sønn av kong Cleph fra slekten Beleos. Sannsynligvis var hans hustru Masane moren til Authari.

### Interregnum
Etter at hans far Cleph døde i 574 nektet den langobardiske adelen å utnevne en etterfølger, og dette resulterte i et ti år langt interregnum kjent som hertugregimet.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e.Kr. og de ble av ham betegnet som dyktige krigere.

I 574/575 invaderte langobardene Provence i kongeriket Burgund, noe som viste seg å være en taktisk feil. Merovingernes konge i Burgund, Guntram, allierte seg da med sin nevø Childebert II som var konge i Austrasia (et kongedømme som grovt sett omfattet nordlige deler av dagens Frankrike, vestlige deler av Tyskland samt Belgia og Nederland). Hæren fra Austrasia invaderte dalen langs elva Adige og inntok langobardenes by Trento. Den bysantinske keiser Tiberius II fryktet å havne i en knipetangsmanøver og begynte å forhandle fram en allianse mellom frankere og langobarder.

### Langobardenes konge
I 584 ble hertug Authari valgt til konge over langobardene, og han fikk også æresnavnet Flavius som de romerske keisere. En stor del av sin regjeringstid måtte han bruke på å bekjempe frankere, grekere og opprørere innen sitt eget folk. Den første utfordringen var å slå opprøreren Droctulf av Brescello som hersket i Podalen i allianse med romerne, men som ble sendt i eksil av Authari.

Guntram og Childebert var stadig kilder til uro for langobardene. I 588 ble de beseiret av Authari, men de gjorde nye forsøk på invasjon i 590, uten å lykkes.

Authari hadde suksess som hærfører og klarte å utvide langobardenes rike på bekostning av Det bysantinske riket. Han inntok festningen Comacchio og avskar forbindelseslinjen mellom Padova og Ravenna. 

Authari ble i 589 gift med Theudelinda, datter av den bayerske kong Garibald I. Authari døde den 5. september 590 i Pavia, angivelig forgiftet. Hans hustru var så populær blant langobardene at hun beholdt sin dronningtittel og fikk selv velge en ny ektemann. Hennes valg falt på hertug Agilulf som da ble utropt til ny konge.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Unión Progreso y Democracia

**Unión, Progreso y Democracia** (norsk: *Enhet, Fremskritt og Demokrati*, UPyD) er et spansk sosialliberalt og sentralistisk parti.

Mikel Buesa i en presentasjon av partiet i 2007 og Rosa Díez i et avisintervju i 2007 har forklart betydningen av de tre konsepter som utgjør partiets navn: **Enhet** grunn av deres "ubetinget forsvar av enhet av Spania som garantist for spanjolenes likhet for loven". **Fremskritt** fordi de fastholder å være "en progressiv parti med sosialliberale røtter og respektfullt av individuell frihet". Og **Demokrati** grunn av deres "forpliktelse til radikal regenerering av demokratiet".

## Referanser


## Eksterne lenker
* 
*
Kjell Raaheim

**Kjell Raaheim** (født 8. oktober 1930, død 	23. april 2017) var en norsk psykolog. Han var professor i kognitiv psykologi ved Universitetet i Bergen 1969–94. 

Han ga ut forskningsverk om en rekke temaer og redigertr lærebøker i psykologi. Han skrev flere engelsk-norske psykologifagordbøker. 

Han var medlem av Det Norske Videnskaps-Akademi.

## Referanser


## Eksterne lenker
Irland under Vinter-OL for ungdom 2012

**Irland under Vinter-OL for ungdom 2012**. Irland sendte en deltaker til Vinter-OL for ungdom 2012 i Innsbruck, Østerrike som ble arrangert i perioden 13. til 22. januar 2012. Deltakeren var kvalifisert til alpin-øvelsene.

## Medaljer

## Resultater
### Alpint

Irland har kvalifisert en dame i alpint.

;Damer

## Referanser
Filipe Nyusi

**Filipe Nyusi** (født 9. februar 1959) er en mosambikisk politiker (FRELIMO) som var landets fjerde president fra 15. januar 2015 til 15. januar 2025. Han ble avløst av Daniel Chapo (FRELIMO) som vant presidentvalget i 2024.

Nyutsi var tidligere landets forsvarsminister fra 2008 til 2014. Han var også leder for Samarbeidsorganisasjonen for det sørlige Afrika fra 2020 til 2022.

## Referanser


## Eksterne lenker
*
Forlaget Carlsen

**Forlaget Carlsen ⅍** er et dansk bokforlag som gir ut barne- og ungdomsbøker. Forlaget ligger i København og er en del av Egmont-konsernet. Virksomheten startet i 1899 av Hjalmar Carlsen under navnet P.I.B (Presse-Illustrations-Bureau) og leverte  kunstverk og pressebilder til aviser i Skandinavia, Tyskland, Frankrike og Russland. Etter den første verdenskrig, begynte de å levere tegneserier, humorstoff, og artikler for barn ved siden av pressebilder.

I 1940 ble den første barneboka utgitt, og i 1942 ble forlaget stiftet av Hjalmar Carlsens sønn, Per Carlsen, under navnet Illustrationsforlaget og ga ut blant annet Rasmus Klump. Forlaget ble deretter kalt Carlsen IF (IF = Illustrationsforlaget).

I 1980 ble selskapet solgt til Bonnier, og i 1991 overtok Carlsen alle utgivelsene fra de Bonnier-eide tegneserieforlagene Interpress. Bonnier solgte høsten 2007 Carlsen til det danske mediekonsernet Egmont.

## Eksterne lenker
* 
* Det danske   (pdf-fil til download)
Menno Boelsma

**Menno Boelsma** (1961–2022) var en nederlandsk skøyteløper som deltok i nasjonale og internasjonale konkurranser i hurtigløp på skøyter og i kortbaneløp på skøyter og representerte Nederland og Delftse Kunstijsbaan Vereniging (DKIJV).

Han ble første nederlandske mester på 500 meter i det nasjonale enkeltdistansemesterskapet i 1987 i den Haag, i tillegg har han andre nasjonale mesterskapmedaljer. Vinteren 1987/88 deltok han under vinter-OL i hurtigløp på skøyter på 500 m (16.-plass) og 1 000 m (24.-plass). I tillegg til deltakelse i Vinter-OL deltok han også i to sprint-VM på skøyter 1988 i West Allis, Milwaukee, USA (17.-plass) og 1990 i Tromsø, Norge (19.-plass).

## Personlige rekorder

## Sammenlagt i [[Verdenscupen på skøyter|Verdenscupen]]

– = ikke deltatt på verdenscupdistansen i nevnte sesong.

## Personlig
Boelsma døde av kreft den 10. september 2022.

## Referanser


## Eksterne lenker
* 
*  Menno Boelsma: hurtigløp og kortbaneløp  på ISU sine nettsider. (noen resultater)
*  Menno Boelsma på Jakub Majerski's Speedskating database (Adelskalender distanser og sammenlagt)
*
Southern Alberta Jubilee Auditorium

**Southern Alberta Jubilee Auditorium** (SAJA) er et senter for kultur, scenekunst og samfunnshus i Calgary, Alberta, Canada som ble oppført i 1955-57. Det er ett av to sentre («the Jubes»), SAJA Calgary og NAJA i Edmonton, som ble gitt av Albertas befolkning i anledning provinsens 50-årsjubileum i 1955. SAJA eies og driftes av Executive Council of Alberta. Bygningen gjennomgikk en sterk oppussing i 2004 med fokus på temaer som akustikk, inneklima og sitteplassene, og den var gjenåpnet i september 2005 i forbindelse med markeringen av Albertas 100-årsjubileum. 

På fasaden til begge byggene er følgende sitat montert på en plakett:

Flere organisasjoner holder til i «The Jubilee»; Calgary Opera, Alberta Ballet, Kiwanis Music Festival og den årlige seremonien på Remembrance Day for Canadian Legion. I flere år har Broadway show, operaer, dansefestivaler og teaterstykker blitt satt opp her, har stand-up-komikere, band og orkestre opptrådt. Blant andre leietagere er Broadway Across Canada. Hovedsalen har 2700 seter fordelt på tre nivåer.

## Historikk
Arkitekten bak sentrene var Ronald Clarke, ledende arkitekt i Department of Public Works. Auditoriet i Calgary ble bygget på North Hill, en høyde ved (og senere i) sentrum av byen.

Oppussingen i 2004-05 omfattet salen, nye HVAC-system, lyd- og lyssettingssystem, og ble ledet av CPV Group of Architects and Engineers (senere Stantec Architecture). Budsjettet var satt til 62 millioner kanadiske dollar. CPV hentet inn den danske akustikeren Niels Jordan (Jordan Akustik) til dette. Et viktig poeng var at salen skulle kunne brukes til ulike arrangementer som for eksempel eksamensseremonier, rockekonserter og klassisk opera. Balkongene i den vifteformede salen brukes både for å nå akustiske mål og for å gi publikum en følelse av en mindre og mer intim sal. Nye seter og setemønstre gir publikum bedre utsikt til scenen, og mer benplass.

## Referanser


## Eksterne lenker
* Southern Alberta Jubilee Auditoriums historie
* Canadian Architect: ''Northern & Southern Alberta Jubilee Auditoria, Edmonton & Calgary, Alberta''
Pramdragerne ved Volga

**Pramdragernes sang ved Volga** (russisk: Эй, ухнем!) er en velkjent tradisjonell russisk sang samlet av Milij Balakirev og utgitt i 1866 i hans bok bestående av folkesanger. Det er en ekte shanty sunget av burlakker, eller pramdragere, på Volgafloden. 

Balakirev utgav sangen med kun ét vers (det første), de andre to vers ble tilføyd senere. Ilja Repins berømte maleri *[[Pramdragerne ved Volga (maleri)|Pramdragerne ved Volga]]* viser burlakker i Tsar-Russland knoklende på Volga. Sangen ble popularisert av Fjodor Sjaljapin, og har vært et yndlingsstykke for bassangere siden da.

## Referanser


## Eksterne lenker
* Leonid Kharitanov og Den Røde Hærs Kor
Calgary Opera

**Calgary Opera** er et profesjonelt operaselskap i Calgary, Alberta i Canada. Det ble grunnlagt som **Southern Alberta Opera Association** i 1972, og hadde sin urpremiere i 1973 med oppsetningene *[[La Bohème]]* og *[[Rigoletto]]*. Ti år senere skiftet SAOA navn til *Calgary Opera*. Oppsetningene finner sted i Southern Alberta Jubilee Auditorium, akkompagnert av Calgary filharmoniske orkester og Calgary operakor. Selskapet har siden 2005 sine kontorer og lokaler for øvelser, rekvisitter og garderobe i Arrata Opera Centre som befinner seg i bygningen som tidligere huset Wesley United Church.

Calgary Operas målsetning er «To Engage our Audience and Enhance our Community through the Magic of Opera»

I sesongen (november til mai) settes det opp tre produksjoner årlig, i tillegg til en årlig konsert eller resitasjon med en internasjonalt anerkjent sanger. I august 2013 arrangerte Calgary Opera for første gang den utendørs operafestivalen Opera in the Village med å sette opp Gilbert og Sullivans *[[The Pirates of Penzance]]*, og året etter var hovedoppsetningen i den to uker lange festivalen Leonard Bernsteins *[[Candide (opera)|Candide]]*. Det første året hadde ifølge *[[Calgary Sun]]* festivalen en dekning på 97%, og av disse var det 63% som ikke var faste besøkere. 

Operaens «Emerging Artist Development Program» ble startet i 2005, og det ansetter hver sesong inntil åtte unge, kanadiske, sangere som er ferdig utdannet. Programmet er satt opp for å bygge bro mellom den akademiske utdannelsen og en profesjonell løpebane. Sangerne studerer og opptrer i større og mindre roller, under ledelse av operaens faste stab. Programmets mål er at studentene skal få praktisk erfaring og kunnskap om hva som trengs for å komme videre i sine (internasjonale) karrierer.

Calgary Opera har flere ganger satt opp bestillingsverk, enakteren *Turtle Wakes* av Allan Gordon Bell og Rick McNair (verdenspremiere februar 2001) var det første, som i likhet med det fjerde, *The Hannaraptor* ble skrevet spesielt for et ungt publikum. Det første store bestillingsverket som ble oppført hovedscenen var *Filumena* av John Murrell (libretto) og John Estacio (musikk). *Filumena* hadde verdenspremiere i januar 2003 med en ren kanadisk besetning, også i produksjonsteamet. Oppdragsgivere var Calgary Opera og Banff Centre. I 2006 fulgte *Frobisher*, skrevet av John Murrell (libretto) og John Estacio (musikk).

## Referanser


## Eksterne lenker
* Calgary Operas hjemmesider